Държавен вестник, бр. 11, 2016 г., стр. 67

БРОЙ  11	
Д Ъ Р Ж А В Е Н  В Е С Т Н И К 	
СТР.  67  
служба/за работа в зона на непосредствен 
риск в размер 50 на сто от основното месечно 
възнаграждение/основната месечна заплата.
(3) Размерът на допълнителното възнаграж-
дение по ал. 1 и 2 се определя, като месечният 
му размер по ал. 1 и 2 се раздели на броя на 
календарните дни в месеца и получената сума 
се умножи по броя на дните на фактическото 
пребиваване в зоната на непосредствен риск.“
§ 14. В § 1 от допълнителната разпоредба 
се създава т. 8:
„8. „Парашутист-водолаз“ е специалист по 
разузнаване и специални операции, назначен 
на длъжност по длъжностните разписания на 
военните формирования на Военноморските 
сили, в основните функционални задължения 
на който е записано да изпълнява парашутни 
скокове и водолазни спускания. Списъкът на 
тези длъжности се утвърждава ежегодно от 
командира на Военноморските сили.“
Заключителна разпоредба
§ 15. Наредбата влиза в сила от деня на 
обнародването є в „Държавен вестник“.
Министър:  
Николай Ненчев
895
МИНИСТЕРСТВО 
НА ТУРИЗМА
МИНИСТЕРСТВО  
НА ЗДРАВЕОПАЗВАНЕТО
НАРЕДБА № 2 
от 29 януари 2016 г.
за условията и реда за сертифициране на 
„балнеолечебен (медикъл СПА) център“, „СПА 
център“, „уелнес център“ и „таласотерапев-
тичен център“
Раздел I
Общи положения
Чл. 1. С наредбата се определят:
1. условията и редът за сертифициране на 
самостоятелните и прилежащите към места 
за настаняване в курортна и градска среда 
балнеолечебни (медикъл СПА), СПА, уелнес 
и таласотерапевтични центрове;
2. минималните задължителни изисквания 
за изграждане, обзавеждане и оборудване, об-
служване, предлагани услуги и професионална 
и езикова квалификация на персонала, на които 
трябва да отговарят съответните центрове, за 
да получат сертификат за „Балнеолечебен (ме-
дикъл СПА) център“, „СПА център“, „Уелнес 
център“ или „Таласотерапевтичен център“.
Чл. 2. Тази наредба не се прилага за бръс­
нарските, фризьорските и козметичните са-
лони, сауните и солариумите, открити като 
самостоятелни обекти.
Чл. 3. (1) Видовете центрове, подлежащи 
на сертифициране, определени според пре-
доставяните в тях услуги, са:
1. балнеолечебен (медикъл СПА) център;
2. СПА център; 
3. уелнес център;
4. таласотерапевтичен център. 
(2) Балнеолечебен (медикъл СПА) център е 
център, в който се прилагат здравни процедури, 
базирани на естествени лечебни фактори (ми-
нерална вода и/или лечебна кал), и се предлагат 
разнообразни терапевтични програми, които 
се провеждат в специализирано оборудвани 
кабинети, зали и помещения, предназначени 
за осъществяване на диагностика, лечение, 
рехабилитация и профилактика. 
(3) СПА център е център, в който се прилагат 
разнообразни процедури, програми и ритуали, 
включващи използването на вода – минерал-
на, изворна и друга, разрешена от закона, и/
или лечебна кал, и/или морска вода, и/или 
други естествени природни фактори, чрез 
прилагане на класически и нетрадиционни 
методи на въздействие, целящи антистрес, ре-
лакс и психо-физическо възстановяване, както 
и насочени към красотата на човешкото тяло.
(4) Уелнес център е център, в който се 
предлагат разнообразни рекреативни и коз-
метично-разкрасяващи процедури, програми 
и антистресови ритуали, както и холистични 
подходи за постигане на физическо, емоцио-
нално, духовно, интелектуално, професионално 
и социално благосъстояние на личността. 
Използването на вода и естествени природни 
фактори в центъра не е задължително.
(5) Таласотерапевтичен център е център, 
в който се предлагат програми и ритуали, 
включващи използването на морска вода и/
или естествени производни продукти, и/или 
лиманна кал, чрез класически и нетрадици-
онни терапевтични методи на въздействие, 
целящи възстановяване на психо-емоционал-
ното и физическото здраве, както и насочени 
към красотата на човешкото тяло, които се 
провеждат в специализирано оборудвани 
кабинети, зали и помещения. Таласотера-
певтичният център се изгражда в близост до 
морския бряг.
(6) Центровете по ал. 1 могат да бъдат 
самостоятелни или прилежащи към места за 
настаняване по смисъла на Закона за туризма 
(ЗТ), изградени в градска или курортна среда.
(7) Центровете по ал. 1, т. 2 и 3 следва 
да бъдат вписани в публичния регистър на 
обектите с обществено предназначение по реда 
на чл. 36, ал. 1 от Закона за здравето (ЗЗ).
(8) Центровете по ал. 1, т. 1 и 4 се създават 
от лечебни заведения по чл. 8, ал. 1, т. 2 и 
чл. 9, ал. 1 от Закона за лечебните заведения 
(ЗЛЗ), които осъществяват дейност по меди-
цинската специалност „Физикална терапия и 
рехабилитационна медицина“.